**XV. Bor Pál Fizikaverseny**

2024. május 25-én került megrendezésre a Juhász Gyula Pedagógusképző Karon a XV. Bor Pál Fizikaverseny döntő fordulójára, ahol a Csongrád-Csanád vármegyében elindult közel 200 tanulóból 22 tanuló versengett a végső győzelemért és a legeredményesebben szereplő iskolának járó Vándorserlegért. Az első helyezést a nyolcadikos tanulók közül Belovai Péter, az Algyői Fehér Ignác Általános Iskola tanulója, a hetedikesek közül Pintér Lili, a Rókusi Általános Iskola tanulója érte el. A Vándorserleget az SZTE Juhász Gyula Gyakorló Általános Iskolája vihette magával 1 évre, mivel az iskola 3 tanulója is bejutott és eredményesen szerepelt a Döntőben (Kádár Félix 2. helyezés, Török Zoltán 4. helyezés és Bartók Dános 6. helyezés). Felkészítő tanáruk Horváthné Fazekas Erika tanárnő volt.

Az záróünnepség nagy sikerű előadását „Tehetséggondozás régen és ma” címmel az erre az alkalomra az Amerikai Egyesült Államokból hazalátogatott Prof. Dr. Bor Zsolt fizikus, akadémikus, a SZTE professzor emeritusa, a Verseny névadójának, Bor Pál tanár úrnak a fia tartotta, az ebben a tanévben az Édesapjáról elnevezett immár Bor Pál Teremben.

A verseny szünetében *Fényes kísérletek és interaktív foglalkozás* várta a versenyzőket a Kistudós laboratóriumban, ahol Dr. Farkas Zsuzsanna főiskolai tanár és Horváthné Fazekas Erika mesteroktató tartották a kísérleti bemutatót.

A Döntőről szóló információk, Bor professzor úr előadása, fotók, JGYPK Kari Tv filmje stb. az alábbi linken érhetők el.”

<http://www.jgypk.hu/tanszek/fizika/Esemenyek.htm>